анекдоти за Планина
- Обичам да ходя за дивеч съвсем сам! Хич не ми е изтрябвала ловна дружинка!
- Ами, ако те срещне мечка?
- Няма проблем! Ще я гръмна с чифтето!
- Ами, ако оръжието засече?
- Ще я наръгам с ножа!
- Ами, ако острието се счупи?
- Ще хукна да бягам!
- Но мечката бяга по-бързо от човека! Ще те настигне за нула време!
- Ще се покатеря на някое дърво!
- Но мечките са сръчни катерачи! Да не говорим пък, че може просто да се изправи на задни лапи. И ако дървото не е дебело, ще го раздруса с предните! И ти ще паднеш като зряла круша!
- Ще се хвърля в някоя планинска река!
- Но мечките са отлични плувци! Ще те докопа във водата преди да мигнеш!
- А, бе, извинявай много... Може ли да изясним един въпрос! Ти, на кого всъщност си приятел? На мене или - на мечката?